SA in die pekel in sesde plek op wêreldranglys | Maroela Media
Skotland het daarmee van die agste plek na nommer vyf opgeskuif en by Frankryk (nou agste nadat hy teen Ierland verloor het), Wallis (nou sewende) en Suid-Afrika verbygeskuif – en dit kan Suid-Afrika duur te staan kom.
Dit was die Skotte se eerste oorwinning in tien jaar oor Wallis.
Die oorwinning het vir hulle 1,28 punte op die ranglys beteken en hulle het daarmee hulle hoogste posisie nóg op die ranglys.
Met nog twee wedstryde in die Sesnasiesreeks oor, kan hulle selfs vierde eindig as hulle Engeland Saterdag oor 'n week klop. Dit sal aan hulle 'n beter loting vir die 2019 Wêreldbekertoernooi gee wanneer die loting in Mei gedoen word.
Suid-Afrika kan nie sy posisie verbeter nie omdat hy nie voor die loting speel nie. Die Springbokke moet nou maar hoop die ander spanne wen en verloor in die regte permutasies tot Suid-Afrika se voordeel.
Soos sake nou staan, in sesde plek, kan die Bokke 'n uiters ongewenste loting in 'n sterk groep in die WB kry.
Wêreldranglys (Top 10) –
Baie dankie Alistair Coetzee!!
Van derde plek in die wêreldbeker tot sesde plek een jaar later. Nou is die vraag: Wat het verander sedert die wêreldbeker?
Veritas, vra eerder wat het nie verander nie.
Swak afgerigte Blesbok span en swak nog swakker afrigter
Vir wie moet ons dankie sê ?
Eers my job, toe my taal, toe my rugby ! Ai dit laat 'n man kriewelrig word want ons is al so gewoond om "losers" te wees dat no 6 nogal goed is. Ons moet saam met die minister strewe na no 10. As ons eers daar is kan ons rustig raak oor die kwessie van verloor. Dankie mnr. Mbalula, jou ou staatmaker!